title: Provedbena uredba Komisije (EU) br. 147/2014 оd 14. veljače 2014. o određivanju uvoznih carina za sektor žitarica primjenjivih od 16. veljače 2014.

text:
               15.2.2014

               HR

               Službeni list Europske unije

               L 45/19

      PROVEDBENA UREDBA KOMISIJE (EU) br. 147/2014
   оd 14. veljače 2014.
   o određivanju uvoznih carina za sektor žitarica primjenjivih od 16. veljače 2014.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Uredbu Komisije (EU) br. 642/2010 od 20. srpnja 2010. o utvrđivanju detaljnih pravila za primjenu Uredbe Vijeća (EZ) br. 1234/2007 u pogledu uvoznih carina za sektor žitarica (2), a posebno njezin članak 2. stavak 1.,
   budući da:

               (1)

               Člankom 136. stavkom 1. Uredbe (EZ) br. 1234/2007 utvrđuje se da uvozna carina na proizvode obuhvaćene oznakama KN 1001 19 00, 1001 11 00, ex 1001 91 20 (sjeme obične pšenice), ex 1001 99 00 (visokokvalitetna obična pšenica osim za sjetvu), 1002 10 00, 1002 90 00, 1005 10 90, 1005 90 00, 1007 10 90 i 1007 90 00 mora biti jednaka interventnoj cijeni koja vrijedi za te proizvode pri uvozu, uvećanoj za 55 % te umanjenoj za uvoznu cijenu CIF koja se primjenjuje na predmetnu pošiljku. Međutim, ta carina ne smije biti veća od stope carine u Zajedničkoj carinskoj tarifi.

               (2)

               Člankom 136. stavkom 2. Uredbe (EZ) br. 1234/2007 utvrđeno je da se za izračunavanje uvozne carine iz stavka 1. tog članka redovito određuju reprezentativne uvozne cijene CIF za predmetne proizvode.

               (3)

               U skladu s člankom 2. stavkom 2. Uredbe (EU) br. 642/2010, cijena koja se koristi za izračunavanje uvozne carine za proizvode s oznakama KN 1001 19 00, 1001 11 00, ex 1001 91 20 (sjeme obične pšenice), ex 1001 99 00 (visokokvalitetna obična pšenica osim za sjetvu), 1002 10 00, 1002 90 00, 1005 10 90, 1005 90 00, 1007 10 90 i 1007 90 00 dnevna je reprezentativna uvozna cijena CIF koja se određuje kako je navedeno u članku 5. te Uredbe.

               (4)

               Potrebno je odrediti uvozne carine za razdoblje od 16. veljače 2014. koje će se primjenjivati do određivanja i stupanja na snagu novih uvoznih carina.

               (5)

               Budući da je potrebno osigurati što skoriju primjenu ove mjere nakon što ažurirani podaci postanu dostupni, ova Uredba treba stupiti na snagu na dan objave,

         DONIJELA JE OVU UREDBU:
   Članak 1.
   Od 16. veljače 2014. uvozne carine za sektor žitarica navedene u članku 136. stavku 1. Uredbe (EZ) br. 1234/2007 jesu uvozne carine određene u Prilogu I. Uredbi na temelju informacija sadržanih u Prilogu II.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. veljače 2014.

            Za Komisiju, u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 187, 21.7.2010., str. 5.

      PRILOG I.

         Uvozne carine za proizvode iz članka 136. stavka 1. Uredbe (EZ) br. 1234/2007 koje se primjenjuju od 16. veljače 2014.

                  Oznaka KN

                  Opis proizvoda

                  Uvozne carine (1)

                  (EUR/t)

                  1001 19 00
                  1001 11 00

                  Tvrda PŠENICA visoke kvalitete

                  0,00

                  srednje kvalitete

                  0,00

                  niske kvalitete

                  0,00

                  ex 1001 91 20

                  Sjeme obične PŠENICE

                  0,00

                  ex 1001 99 00

                  Obična PŠENICA visoke kvalitete, osim za sjetvu

                  0,00

                  1002 10 00
                  1002 90 00

                  RAŽ

                  0,00

                  1005 10 90

                  KUKURUZ za sjetvu, osim hibrida

                  0,00

                  1005 90 00

                  KUKURUZ, osim za sjetvu (2)

                  0,00

                  1007 10 90
                  1007 90 00

                  SIRAK u zrnu, osim hibrida za sjetvu

                  0,00

         (1)  Uvozniku se u skladu s člankom 2. stavkom 4. Uredbe (EU) br. 642/2010 može smanjiti carina za:

                  —

                  3 EUR/t, kada se luka iskrcaja nalazi na Sredozemlju (iza Gibraltarskih vrata) ili na Crnom moru i gdje roba u Uniju stiže preko Atlantskog oceana ili Sueskog kanala,

                  —

                  2 EUR/t, kada se luka iskrcaja nalazi u Danskoj, Estoniji, Irskoj, Latviji, Litvi, Poljskoj, Finskoj, Švedskoj, Ujedinjenoj Kraljevini ili na atlantskoj obali Iberijskog poluotoka i gdje roba stiže u Uniju preko Atlantskog oceana.

         (2)  Uvoznik može koristiti paušalno smanjenje od 24 EUR po toni kada su ispunjeni uvjeti utvrđeni u članku 3. Uredbe (EU) br. 642/2010.

      PRILOG II.

         Čimbenici za izračunavanje carina utvrđenih u Prilogu I.

      31.1.2014.-14.2.2014.

                  1.

                  Prosječne vrijednosti za referentno razdoblje iz članka 2. stavka 2. Uredbe (EU) br. 642/2010:

                              (EUR/t)

                              Obična pšenica (1)

                              Kukuruz

                              Tvrda pšenica visoke kvalitete

                              Tvrda pšenica srednje kvalitete (2)

                              Tvrda pšenica niske kvalitete (3)

                              Burza

                              Minnéapolis

                              Chicago

                              —

                              —

                              —

                              Kotacija

                              186,59

                              127,85

                              —

                              —

                              —

                              Cijena FOB-a SAD

                              —

                              —

                              269,23

                              259,23

                              239,23

                              Premija za Meksički zaljev

                              126,47

                              26,28

                              —

                              —

                              —

                              Premija za Velika jezera

                              —

                              —

                              —

                              —

                              —

                  2.

                  Prosječne vrijednosti za referentno razdoblje iz članka 2. stavka 2. Uredbe (EU) br. 642/2010:

                              Troškovi vozarine: Meksički zaljev – Rotterdam:

                              17,35 EUR/t

                              Troškovi vozarine: Velika jezera – Rotterdam:

                              — EUR/t

         (1)  Premija od 14 EUR/t uključena (članak 5. stavak 3. Uredbe (EU) br. 642/2010).

         (2)  Popust od 10 EUR/t (članak 5. stavak 3. Uredbe (EU) br. 642/2010).

         (3)  Popust od 30 EUR/t (članak 5. stavak 3. Uredbe (EU) br. 642/2010).


title: Provedbena uredba Komisije (EU) 2016/900 оd 8. lipnja 2016. o odobrenju benzojeve kiseline kao dodatka hrani za krmače (nositelj odobrenja DSM Nutritional Product Sp. z o. o.) (Tekst značajan za EGP)

text:
               9.6.2016

               HR

               Službeni list Europske unije

               L 152/18

         PROVEDBENA UREDBA KOMISIJE (EU) 2016/900
   оd 8. lipnja 2016.
   o odobrenju benzojeve kiseline kao dodatka hrani za krmače (nositelj odobrenja DSM Nutritional Product Sp. z o. o.)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje odobrenja.

               (2)

               U skladu s člankom 7. Uredbe (EZ) br. 1831/2003 podnesen je zahtjev za odobrenje benzojeve kiseline. Uz navedeni zahtjev priloženi su pojedinosti i dokumenti propisani člankom 7. stavkom 3. Uredbe (EZ) br. 1831/2003.

               (3)

               Zahtjev se odnosi na odobrenje benzojeve kiseline kao dodatka hrani za krmače te njegovo razvrstavanje u kategoriju dodataka „zootehnički dodaci”.

               (4)

               Taj je dodatak već odobren kao dodatak hrani za životinje za odbijenu prasad Uredbom Komisije (EZ) br. 1730/2006 (2), odnosno za svinje za tov Uredbom Komisije (EZ) br. 1138/2007 (3).

               (5)

               Europska agencija za sigurnost hrane („Agencija”) u svojim je mišljenjima od 14. lipnja 2012. (4) i 16. lipnja 2015. (5) zaključila da benzojeva kiselina u predloženim uvjetima uporabe nema negativan učinak na zdravlje životinja, zdravlje ljudi ili na okoliš te da se njezinom uporabom može blago sniziti pH-vrijednost mokraće u krmača. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

               (6)

               Procjenom benzojeve kiseline pokazalo se da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je naveden u Prilogu ovoj Uredbi.

               (7)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Dodatak hrani za životinje naveden u Prilogu, koji pripada kategoriji dodataka hrani za životinje „zootehnički dodaci” i funkcionalnoj skupini „ostali zootehnički dodaci”, odobrava se kao dodatak hrani za životinje pod uvjetima utvrđenima u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. lipnja 2016.

            Za Komisiju

            Predsjednik

         Jean-Claude JUNCKER

      (1)  SL L 268, 18.10.2003., str. 29.

      (2)  Uredba Komisije (EZ) br. 1730/2006 od 23. studenoga 2006. o odobrenju benzojeve kiseline (VevoVitall) kao dodatka hrani za životinje (SL L 325, 24.11.2006., str. 9.).

      (3)  Uredba Komisije (EZ) br. 1138/2007 od 1. listopada 2007. o odobrenju novog korištenja benzoične kiseline (VevoVitall) kao dodatka hrani za životinje (SL L 256, 2.10.2007., str. 8.).

      (4)  EFSA Journal 2012.; 10(7):2775.

      (5)  EFSA Journal 2015.; 13(7):4157.

      PRILOG

                  Identifikacijski broj dodatka hrani za životinje

                  Naziv nositelja odobrenja

                  Dodatak hrani za životinje

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja dopuštena količina

                  Najveća dopuštena količina

                  Ostale odredbe

                  Datum isteka valjanosti odobrenja

                  mg/kg potpune krmne smjese s udjelom vlage od 12 %

                     Kategorija zootehničkih dodataka hrani za životinje. Funkcionalna skupina: ostali zootehnički dodaci hrani za životinje (sniženje pH-vrijednosti mokraće)

                  4d210

                  DSM Nutritional Products Sp. z o. o.

                  Benzojeva kiselina

                     Sastav dodatka hrani

                  Benzojeva kiselina (≥ 99,9 %)

                     Karakteristike aktivne tvari

                  Benzenkarboksilna kiselina, fenilkarboksilna kiselina,
                  C7H6O2

                  CAS br. 65-85-0
                  Najviša razina nečistoće:

                              Ftalna kiselina: ≤ 100 mg/kg

                              Bifenil: ≤ 100 mg/kg

                     Analitička metoda
                      (1)

                  Za kvantifikaciju benzojeve kiseline u dodatku hrani za životinje:

                              —

                              titracija natrijevim hidroksidom (monografija Europske farmakopeje 0066).

                        Za kvantifikaciju benzojeve kiseline u premiksima i hrani za životinje:

                              —

                              tekućinska kromatografija s reverznom fazom i UV detekcijom (RP-HPLC/UV) – metoda temeljena na ISO9231:2008.

                  Krmače

                  —

                  5 000

                  10 000

                              1.

                              U uputama za uporabu dopunskih krmnih smjesa potrebno je navesti sljedeće:
                              „Krmače se ne smiju hraniti dopunskim krmnim smjesama koje sadržavaju benzojevu kiselinu. Dopunske krmne smjese za krmače potrebno je temeljito pomiješati s drugim krmivima u okviru dnevnog obroka”.

                              2.

                              Zbog opasnosti od udisanja, doticaja s kožom ili očima, za korisnike dodatka i premiksa koji posluju s hranom potrebno je utvrditi radne postupke i odgovarajuće organizacijske mjere. Ako se izloženost putem kože, očiju ili udisanja s pomoću tih postupaka i mjera ne može smanjiti na prihvatljivu razinu, pri uporabi dodataka i premiksa potrebno je nositi odgovarajuću osobnu zaštitnu opremu.

                  29. lipnja 2026.

         (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports


title: Provedbena Uredba Vijeća (EU) br. 457/2011 od 10. svibnja 2011. o uvođenju konačne antidampinške pristojbe i konačnoj naplati privremene pristojbe uvedene na uvoz melamina podrijetlom iz Narodne Republike Kine

text:
               11/Sv. 82

               HR

               Službeni list Europske unije

               258

         32011R0457

               L 124/2

               SLUŽBENI LIST EUROPSKE UNIJE

         PROVEDBENA UREDBA VIJEĆA (EU) br. 457/2011
   od 10. svibnja 2011.
   o uvođenju konačne antidampinške pristojbe i konačnoj naplati privremene pristojbe uvedene na uvoz melamina podrijetlom iz Narodne Republike Kine
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1) (Osnovna uredba), a posebno njezin članak 9.,
   uzimajući u obzir prijedlog koji je podnijela Europska komisija (Komisija) nakon savjetovanja sa Savjetodavnim odborom,
   budući da:
   A.   POSTUPAK

   1.   Privremene mjere

               (1)

               Komisija je Uredbom (EU) br. 1035/2010 (2) (Privremena uredba) uvela privremenu antidampinšku pristojbu na uvoz melamina podrijetlom iz Narodne Republike Kine (NRK). Privremene antidampinške pristojbe bile su u rasponu od 44,9 % do 65,2 %.

               (2)

               Postupak je pokrenut na temelju pritužbe koju su 4. siječnja 2010. podnijeli proizvođači iz Unije Borealis Agrolinz Melamine GmbH, DSM Melamine BV i Zakłady Azotowe Puławy (podnositelji pritužbe), koji predstavljaju većinski udio, u ovom slučaju više od 50 %, ukupne proizvodnje melamina u Uniji.

               (3)

               Razdoblje ispitnog postupka u vezi s dampingom i štetom obuhvatilo je razdoblje od 1. siječnja 2009. do 31. prosinca 2009. („razdoblje ispitnog postupka” ili „RIP”). Ispitivanje kretanja važnih za procjenu štete obuhvatilo je razdoblje od 1. siječnja 2006. do kraja RIP-a (razmatrano razdoblje).

         2.   Daljnji postupak

               (4)

               Nakon objave bitnih činjenica i razmatranja na temelju kojih se odlučilo uvesti privremene antidampinške mjere (privremena objava), nekoliko zainteresiranih stranaka dostavilo je pisane podneske u kojima su obznanile svoje stavove o privremenim nalazima. Strankama koje su to zatražile pružena je mogućnost rasprave.

               (5)

               Komisija je potražila i provjerila sve podatke koje je smatrala potrebnima za svoje konačne nalaze. S tim ciljem, posjet radi provjere proveden je u poslovnim prostorijama sljedećeg trgovačkog društva korisnika kako bi se procijenio mogući učinak uvođenja konačnih antidampinških mjera:

                           —

                           Coveright Surfaces Spain, Martorelles (Barcelona), Španjolska.

               (6)

               Nakon toga su sve stranke obaviještene o bitnim činjenicama i razmatranjima na temelju kojih se namjeravalo preporučiti uvođenje konačne antidampinške pristojbe na uvoz melanina podrijetlom iz NRK-a i konačna naplata iznosa osiguranih privremenom pristojbom (konačna objava). Svim strankama dano je razdoblje unutar kojega su mogle dati komentar na konačnu objavu.

               (7)

               Usmeni i pisani komentari zainteresiranih stranaka razmatrani su i, prema potrebi, uzeti u obzir.

         3.   Stranke na koje se odnosi postupak

               (8)

               U nedostatku bilo kakvih komentara na stranke na koje se postupak odnosi, potvrđuju se uvodne izjave od 4. do 10. Privremene uredbe.

         B.   DOTIČNI PROIZVOD I ISTOVJETNI PROIZVOD

   1.   Dotični proizvod

               (9)

               Podsjeća se da se u 12. uvodnoj izjavi Privremene uredbe dotični proizvod definira kao melamin, trenutačno obuhvaćen oznakom KN 2933 61 00, podrijetlom iz NRK-a.

               (10)

               Melamin je bijeli kristalni prah koji se dobiva iz uree. Koristi se uglavnom za laminate, prah za oblikovanje, drvene ploče i premazne smole.

         2.   Istovjetni proizvod

               (11)

               Jedan je proizvođač izvoznik ponovio tvrdnju iz 65.uvodne izjave Privremene uredbe da je melamin koji se proizvodi i izvozi iz NRK-a općenito nešto lošije kvalitete u usporedbi s melaninom koji proizvodi industrija Unije, te se zbog toga ne može koristiti za određene površinske premaze. Tvrdnju o razlici u kvaliteti također je dostavilo i nekoliko korisnika iz Unije.

               (12)

               Ispitni postupak pokazao je da se melamin, unatoč minimalnim razlikama u boji, ne prodaje na temelju različitih standarda kvalitete, bilo na domaćem ili na izvoznim tržištima. Nisu dostavljeni nikakvi dokazi koji bi ukazali na činjenicu da bi moguće neznatne razlike u melaminu bile temelj za razlike u osnovnim fizičkim i kemijskim svojstvima i krajnjoj upotrebi. To pitanje nisu postavili drugi proizvođači izvoznici. Nadalje, ispitni je postupak također pokazao da se proizvodni postupak dotičnog proizvođača izvoznika nije znatno razlikovao od proizvodnog postupka industrije Unije.

               (13)

               Na temelju gore navedenog, tvrdnja je odbijena i potvrđuje se da se melamin koji u Uniji proizvodi i prodaje industrija Unije, melamin koji se proizvodi i prodaje na domaćem tržištu NRK-a i melamin koji se iz NRK-a uvozi u Uniju, kao i onaj koji se proizvodi i prodaje u Indoneziji, koja je služila kao analogna zemlja, smatraju istovjetnima u smislu članka 1. stavka 4. Osnovne uredbe.

               (14)

               U nedostatku bilo kakvih ostalih komentara u pogledu istovjetnog proizvoda, potvrđuju se uvodne izjave od 12. do 15. Privremene uredbe.

         C.   DAMPING

   1.   Tretman tržišnog gospodarstva

               (15)

               Tretman tržišnog gospodarstva (MET) na početku je odbijen svim proizvođačima izvoznicima koji su ga zahtijevali s obrazloženjem da troškovi glavnih ulaznih materijala ne odražavaju bitno tržišne vrijednosti u skladu s člankom 2. stavkom 7. točkom (c) Osnovne uredbe. Kako je određeno uvodnim izjavama od 20. do 24. Privremene uredbe, ispitnim postupkom u vezi dodjele MET-a utvrđeno je da je to posljedica uplitanja države i u tržište prirodnog plina i tržište uree u NRK-u. Osim tog općeg stanja, postojali su i razlozi za odbijanje MET-a na razini svakog pojedinog trgovačkog društva, kao što je navedeno u uvodnim izjavama od 25. do 28. Privremene uredbe.

               (16)

               Jedan je proizvođač izvoznik tvrdio da je cijena uree u NRK-u u skladu s cijenama u drugim dijelovima svijeta, kao što su Indonezija i Bliski istok i, stoga, zaključak da su troškovi glavnih ulaznih materijala poremećeni nije točan.

               (17)

               Međutim, početni zaključak da tržište uree u NRK-u podliježe značajnom uplitanju države, kako je navedeno u uvodnim izjavama 23. i 24. Privremene uredbe, nije doveden u pitanje. Taj je element sam po sebi dovoljan kako bi se zaključilo da kriterij 1. članka 2. stavka 7. točke (c) Osnovne uredbe nije ispunjen. Na taj zaključak ne utječe činjenica da su u određenom trenutku cijene uree u NRK-u i nekim drugim dijelovima svijeta bile otprilike jednake.

               (18)

               Jedna skupina izvoznika uložila je prigovor u vezi s odbijanjem MET-a i individualnog tretmana (IT) na temelju činjenice da Komisija nije zaprimila pune obrasce zahtjeva za MET od svih povezanih trgovačkih društava. U svojim primjedbama na objavu, ta je skupina ponudila punu suradnju, ali nije se osvrnula na činjenicu da jedno od njezinih povezanih trgovačkih društava nije podnijelo obrazac zahtjeva za MET u isto vrijeme kad je to učinio ostatak skupine. Stoga je taj zahtjev odbačen.

               (19)

               U nedostatku bilo kakvih drugih komentara s obzirom na MET, potvrđuju se uvodne izjave od 16. do 32. Privremene uredbe.

         2.   Individualni tretman

               (20)

               Privremeno je utvrđeno da su tri od pet trgovačkih društava ili skupina proizvođača izvoznika u NRK-u ispunila sve zahtjeve za IT.

               (21)

               Industrija Unije dovela je u pitanje odluku da se trima skupinama trgovačkih društava dodjeli IT tako što je tvrdila da je jedan od proizvođača izvoznika u vlasništvu kineske države, kao i da jedan proizvođač izvoznik na razini uprave ima razne poveznice s trgovačkim društvima koja su u konačnici pod kontrolom države. Uz to, opseg uplitanja države bio je toliki da bi omogućio izbjegavanje mjera svim trima proizvođačima izvoznicima.

               (22)

               Ispitni postupak pokazao je da niti jedan od proizvođača izvoznika kojima je prvotno odobren IT nije u vlasništvu države. Uz to, tvrdnja da je uprava jednog od proizvođača izvoznika povezana s trgovačkim društvima koja su pod kontrolom države nije utemeljena. U vezi s mogućim rizikom od izbjegavanja mjera, naglašava se da je ispitni postupak pokazao da su izvozne cijene, količine, uvjeti i odredbe prodaje slobodno ugovoreni i utvrđeni, te da proizvođači izvoznici nisu niti u vlasništvu države, niti na drugi način podliježu prevladavajućem utjecaju države na razini uprave. Stoga se može zaključiti da utjecaj države nije toliki da bi omogućio izbjegavanje mjera.

               (23)

               S obzirom na gore navedeno, tvrdnje industrije Unije treba odbaciti. Početni zaključak da tri od pet proizvođača izvoznika ispunjavaju sve zahtjeve za IT stoga se potvrđuje.

         3.   Uobičajena vrijednost

   (a)   Izbor analogne zemlje

               (24)

               Kao analogna zemlja izabrana je Indonezija. Podaci dostavljeni u odgovorima indonezijskog proizvođača koji surađuje provjereni su na licu mjesta i utvrđeno je da su pouzdani i da se na njima može temeljiti uobičajena vrijednost.

               (25)

               Jedan proizvođač izvoznik doveo je u pitanje izbor Indonezije kao analogne zemlje na temelju toga što zainteresirane stranke nisu dobile priliku komentirati taj izbor. Međutim, od svibnja 2010. u spisu otvorenom za pregled stajala je napomena u kojoj se objašnjava zašto je Indonezija izabrana kao analogna zemlja. Stoga, s obzirom na to da su stranke imale dovoljno prilika komentirati taj izbor, njihova postupovna prava u cijelosti su poštivana. Nisu primljeni nikakvi daljnji komentari u pogledu izbora analogne zemlje.

               (26)

               Stoga je potvrđeno da je Indonezija primjerena i razumna analogna zemlja u skladu s člankom 2. stavkom 7. Osnovne uredbe.

         (b)   Utvrđivanje uobičajene vrijednosti

               (27)

               Podsjeća se da se uobičajena vrijednost izračunala korištenjem troškova proizvodnje indonezijskog proizvođača uvećanih za razumni iznos prodajnih, općih i administrativnih troškova i dobiti na domaćem tržištu.

               (28)

               Jedan je proizvođač izvoznik doveo u pitanje razinu izračunane uobičajene vrijednosti, a posebno prodajnih, općih i administrativnih troškova („POA”) i dobiti koji su se temeljili na onima industrije Unije. Međutim, ova je metoda u skladu sa člankom 2. stavkom 6. točkom (c) i smatra se primjerenom. Nisu bili dostupni nikakvi drugi podaci koje se moglo koristiti kao temelj za troškove POA i dobit jer u analognoj zemlji nije bilo drugih proizvođača ni izvoznika na koje se primjenjivao ispitni postupak, a proizvođač koji je podlijegao ispitnom postupku tijekom RIP-a nije prodavao ni jednu drugu kategoriju proizvoda.

               (29)

               Stoga je ova tvrdnja odbačena. Potvrđuju se uvodne izjave od 35. do 45. u vezi s utvrđivanjem uobičajene vrijednosti.

         (c)   Izvozne cijene za proizvođače izvoznike kojima je odobren IT

               (30)

               U nedostatku bilo kakvih komentara o utvrđivanju izvozne cijene, potvrđuje se sadržaj 46. uvodne izjave Privremene uredbe.

         (d)   Usporedba

               (31)

               Jedan proizvođač izvoznik doveo je u pitanje usporedbu uobičajene vrijednosti i izvozne cijene u vezi s PDV-om. Međutim, s obzirom na to da su uobičajena vrijednost i izvozna cijena uspoređene na istoj razini neizravnog oporezivanja, odnosno uključujući PDV, u skladu s člankom 2. stavkom 10. točkom (c), nije potrebno mijenjati tu metodu. Stoga se potvrđuju uvodne izjave 47. do 48. Privremene uredbe.

         4.   Dampinške marže

   (a)   Za proizvođače izvoznike koji surađuju i kojima je odobren IT

               (32)

               U nedostatku bilo kakvih komentara u pogledu dampinških marža, potvrđuje se 49. uvodna izjava Privremene uredbe.

               (33)

               Na temelju toga, konačne dampinške marže, izražene kao postotak cijene CIF na granici Unije, neocarinjeno, iznose:

                           Trgovačko društvo

                           Konačna dampinška marža

                           Sichuan Jade Elephant Melamine S&T Co. Ltd

                           44,9  %

                           Shandong Liaherd Chemical Industry Co. Ltd

                           47,6  %

                           Henan Junhua Development Company Ltd

                           49,0  %

         (b)   Za sve ostale proizvođače izvoznike

               (34)

               U nedostatku bilo kakvih komentara u pogledu dampinških marža, potvrđuju se uvodne izjave 51. do 52. Privremene uredbe.
               (50) Na temelju toga, razina dampinga na cijelom području zemlje konačno je utvrđena na 65,6 % cijene CIF na granici Unije, neocarinjeno, te se potvrđuje 53. uvodna izjava Privremene uredbe.

         D.   ŠTETA

   1.   Šteta

   1.1.
         Proizvodnja Unije i industrija Unije

               (35)

               U izostanku bilo kakvih komentara u pogledu proizvodnje Unije i industrije Unije, potvrđuju se uvodne izjave 54. do 56. Privremene uredbe.

         1.2.
         Potrošnja Unije

               (36)

               Neke su stranke tvrdile da podaci Eurostata u vezi s uvozom melamina iz NRK-a nisu pouzdani u pogledu količine. Provjera podataka Eurostata dovela je do manjih promjena podataka o uvozu i, posljedično, u potrošnji Unije kako je prikazano u donjim tablicama. Te promjene nisu tolike da bi imale utjecaj na analizu potrošnje Unije iz uvodnih izjava 57. do 59. Privremene uredbe, pa se navedene uvodne izjave potvrđuju.

                  Tablica 1.

                           2006.

                           2007.

                           2008.

                           RIP

                           Obujam (u tonama)

                           368 873

                           392 691

                           326 409

                           267 226

                           Indeksirano

                           100

                           106

                           88

                           72

                              Izvo: ažurirani podaci Eurostata i odgovori na upitnik.r

         1.3.
         Uvoz u Europsku uniju iz dotične zemlje

   1.3.1.   Obujam, tržišni udio i cijene uvoza iz NRK-a

      Tablica 2.

               Uvoz iz NRK-a

               2006.

               2007.

               2008.

               RIP

               Obujam (u tonama)

               26 962

               46 874

               37 366

               18 482

               Indeksirano

               100

               174

               139

               69

                  Izvor: ažurirani podaci Eurostata.

               (37)

               Gore navedene promjene u obujmu izvoza dotičnih zemalja nisu tolike da bi imale utjecaja na nalaze iz uvodnih izjava 61. i 62. Privremene uredbe, stoga se te uvodne izjave potvrđuju.

               (38)

               Nekoliko korisnika tvrdilo je da nisu uvozili melamin iz NRK-a 2009. i 2010. jer su kineske cijene bile previsoke u usporedbi s cijenama koje su prevladavale u EU-u. Tako su doveli u pitanje snižavanje cijena kineskih izvođača zabilježeno tijekom RIP-a.

               (39)

               Kako je spomenuto u uvodnim izjavama 63. i 64. Privremene uredbe, suradnja s kineskim izvođačima bila je slaba. Stoga su se podaci provjereni na licu mjesta s kineskim trgovačkim društvima koja surađuju koristili za utvrđivanje sniženja cijena. Kako je navedeno u uvodnim izjavama 66. i 67. Privremene uredbe, uvoz proizvođača izvoznika koji surađuju snižavao je cijene industrije Unije tijekom RIP-a za 10,3 %. S obzirom na to da nisu dostavljeni nikakvi novi dokazi u odnosu na one dostupne u vrijeme uvođenja privremenih mjera, ta se tvrdnja odbacuje.

         1.3.2.   Sniženje cijena

               (40)

               Neki korisnici tvrdili su da bi trebalo dodijeliti dodatak za dodatan posao oko rukovanja melaminom uvezenim iz NRK-a. Tvrdili su da ta vrsta troška nije uključena u nabavnu cijenu kineskog melamina.

               (41)

               Ispitivanje te tvrdnje pokazalo je da ne postoji pouzdan temelj za utvrđivanje u kojim se uvjetima uvozio melamin iz NRK-a, kao ni mogućeg iznosa troškova koji su nastali uz nabavnu cijenu. Osim toga, navedene stranke nisu dostavile nikakve dokaze, stoga se ta tvrdnja odbacuje.

               (42)

               Kao što je to bio slučaj u vrijeme uvođenja privremenih mjera, neke su stranke tvrdile da bi izračun sniženja cijena trebalo temeljiti na podacima Eurostata umjesto na podacima potvrđenima sa samo 30 % kineskih trgovačkih društava koja surađuju.

               (43)

               Kako je navedeno u 66.uvodnoj izjavi Privremene uredbe, za izračun sniženja cijena koristili su se podaci izvoznika koji surađuju. Ti su podaci provjereni i stoga se smatraju pouzdanijima od podataka Eurostata. Ova tvrdnja se, stoga, odbacuje.

               (44)

               U izostanku bilo kakvih komentara u vezi sniženja cijena, potvrđuje se metodologija opisana u uvodnim izjavama 66. i 67. Privremene uredbe za utvrđivanje sniženja cijene.

         1.4.
         Gospodarsko stanje industrije Unije

               (45)

               U nedostatku drugih komentara u pogledu gospodarskog stanja industrije Unije, potvrđuju se uvodne izjave 68. do 82. Privremene uredbe.

         1.5.
         Zaključak o šteti

               (46)

               U nedostatku bilo kakvih komentara u pogledu zaključka o šteti, potvrđuju se uvodne izjave 83. do 86. Privremene uredbe.

         2.   Uzročnost

   2.1.
         Uvodna napomena

               (47)

               Kako je navedeno u uvodnoj izjavi 87. Privremene uredbe, ispitalo se je li dampinški uvoz dotičnog proizvoda podrijetlom iz NRK-a prouzročio materijalnu štetu industriji Unije u mjeri koja se može smatrati bitnom. Uz to, poznati čimbenici, osim dampinškog uvoza, koji su u isto vrijeme mogli prouzročiti štetu industriji Unije, također su ispitani kako bi se osiguralo da se moguća šteta koju su prouzročiti ti ostali čimbenici ne pripiše dampinškom uvozu.

         2.2.
         Učinak dampinškog uvoza

               (48)

               Na temelju ažuriranih podataka o uvozu navedenih gore u tablici 2., komentari iz uvodnih izjava 88. do 95. Privremene uredbe ostaju valjani. Ukupno gledajući, uvoz iz NRK-a smanjio se značajno, za 31 %, tijekom razmatranog razdoblja nakon smanjenja potrošnje u Uniji (– 28 %). U pogledu cijena, izvozna cijena provjerena u poslovnim prostorijama kineskih proizvođača koji surađuju bila je niža od prosječne uvozne cijene prema podacima Eurostata. Za provjerene kineske izvoznike koji surađuju, a koji predstavljaju oko 30 % ukupnog uvoza iz NRK-a, utvrđeno je da su tijekom RIP-a snižavali cijenu industrije Unije za 10,3 %.

               (49)

               Ispitni postupak pokazao je da su u određenim mjesecima RIP-a kineski izvoznici prodavali svoj višak melamina na tržištu Unije kad su cijene smatrali privlačnima, i povlačili se iz prodaje kad bi one počele opadati. Ova politika određivanja cijena prema ciljnom povratu imala je negativan učinak na tržište Unije tijekom cijelog RIP-a s obzirom na to da cijene mogu biti fiksne u razdoblju od tri do šest mjeseci. Stoga se potvrđuje da je prisutnost jeftinog dampinškog uvoza na tržištu Unije imala ulogu u daljnjem pogoršavanju negativnog kretanja prodajnih cijena na tržištu u srednjoročnom razdoblju nakon što su povučeni. Niska razina prodajnih cijena doprinijela je dramatičnim gubicima koje je pretrpjela industrija Unije, te je prepoznata kao važan čimbenik u nastaloj materijalnoj šteti.

               (50)

               Na temelju toga moguće je potvrditi uzročnu vezu između dampinških uvoza i štete koju je pretrpjela industrija Unije.

         2.3.
         Učinak ostalih čimbenika

               (51)

               U ovom pogledu, zainteresirane stranke zapravo su samo ponovile većinu svojih komentara iz privremene faze. Što se tiče učinka dampinškog uvoza, neke su stranke ponovo tvrdile da bi podaci Eurostata trebali imati veću težinu od podataka provjerenih u poslovnim prostorijama proizvođača izvoznika koji surađuju. Takva bi tvrdnja učinila ispitivanje na licu mjesta beznačajnim, stoga se ne može prihvatiti. Nisu dostavljeni nikakvi dokazi koji bi pokazali da su podaci korišteni u ovom ispitnom postupku bili nepouzdani. Ova tvrdnja se, stoga, odbacuje.

               (52)

               Neke su stranke tvrdile da materijalnu štetu koju je pretrpjela industrija Unije nije uzrokovao uvoz iz NRK-a, već globalna gospodarska kriza. Međutim, te stranke nisu dostavile nikakve dokaze koji bi pokazali da su podaci korišteni u ovom ispitnom postupku bili nepouzdani. Osim toga, dampinški uvoz pojačao je učinak gospodarske krize i, posljedično, dodatno pogoršao stanje industrije Unije. Ova tvrdnja se, stoga, odbacuje.

               (53)

               Dostavljeni komentari i dokazi u vezi s drugim čimbenicima nisu promijenili zaključak iz uvodnih izjava 108. do 110. Privremene uredbe da ni jedan od tih čimbenika ne može opovrgnuti vezu između dampinškog uvoza i štete koju je pretrpjela industrija Unije. Privremeno je zaključeno da je dampinški uvoz prouzročio materijalnu štetu industriji Unije i stoga se potvrđuje.

         3.   Interes Unije

   3.1.
         Interes industrije Unije

               (54)

               Podsjeća se da industriju Unije čine tri proizvođača koji se nalaze u različitim državama članicama i koji izravno zapošljavaju više od 600 osoba u djelatnostima povezanima s melaminom.

               (55)

               Neki su korisnici tvrdili da su podaci o zapošljavanju podnositelja zahtjeva pretjerani. Nisu dostavljeni nikakvi dokazi koji bi pokazali da su provjereni podaci korišteni u ovom ispitnom postupku nepouzdani, stoga se ta tvrdnja odbacuje.

               (56)

               Jedan je korisnik tvrdio da je industrija Unije zatvarala proizvodne pogone zbog tehničkih problema, a ne zbog navodnog dampinškog uvoza.

               (57)

               Neki pogoni industrije Unije zaista su imali određene tehničke poteškoće, ali uglavnom nakon RIP-a. Nakon uvođenja privremenih mjera, industrija Unije dostavila je dokaze da su tvornice koje nisu radile zbog dampinškog uvoza nedavno opet otvorene. To pokazuje da su mjere već imale pozitivan učinak na industriju Unije.

               (58)

               Očekuje se da će uvođenje konačnih antidampinških pristojba na uvoz podrijetlom iz NRK-a imati daljnji pozitivni učinak na gospodarsko stanje industrije Unije te da će isto omogućiti industriji Unije vraćanje barem dijela izgubljene profitabilnosti.

               (59)

               U izostanku drugih komentara u pogledu interesa industrije Unije, potvrđuju se uvodne izjave 112. do 115. Privremene uredbe.

         3.2.
         Interes uvoznikâ

               (60)

               U nedostatku komentara u pogledu interesa uvoznika, zaključeno je da uvođenje konačnih mjera na uvoz melamina podrijetlom iz NRK-a ne bi bilo suprotno interesu uvoznikâ.

         3.3.
         Interes korisnikâ

               (61)

               U privremenoj fazi suradnja s korisnicima bila je relativno slaba. Od 44 poslana upitnika, zaprimljeno je samo sedam odgovora koji bi se mogli smatrati značajnima. Uvoz korisnika koji surađuju predstavljao je oko 10 % potrošnje u Uniji. U toj je fazi zaključeno da bi utjecaj predloženih mjera bio relativno ograničen.

               (62)

               Nakon uvođenja privremenih mjera, proveden je posjet radi provjere u poslovnim prostorijama glavnog korisnika koji surađuje u Uniji. Ispitni je postupak pokazao da udio melamina u njegovom trošku proizvodnje iznosi između 8 % i 15 %, ovisno o djelatnosti. Mogući učinak mjera stoga bi mogao biti relativno značajan, ovisno o udjelu melamina u troškovima i o razini profitabilnosti koja je relativno niska.

               (63)

               U podnescima zaprimljenima od nekoliko korisnika tvrdilo se da je, nakon uvođenja privremenih mjera, na tržištu Unije došlo do nestašice melamina i da je to dovelo do značajnog i stalnog porasta cijena. Dok je prodajna cijena melamina bila otprilike 900 EUR po toni tijekom RIP-a, cijene nakon RIP-a kreću se u rasponu između 1 200 EUR i 1 500 EUR po toni.

               (64)

               Posjetom radi provjere provedenim u poslovnim prostorijama korisnika koji surađuje potvrđeno je da su privremene mjere imale učinak na djelatnost tog korisnika, zajedno s porastom cijena koji je industrija Unije primijenila na melamin vlastite proizvodnje. Naime, industrija Unije ima tržišni udio od otprilike 85 % na tržištu Unije, stoga u osnovi svi korisnici nabavljaju velik dio melamina od proizvođača iz Unije.

               (65)

               Podaci prikupljeni tijekom ispitnog postupka pokazuju da se u razdoblju nakon RIP-a očekuje porast cijena. Stoga se čini da bi, u interesu Unije, bilo opravdano izmijeniti oblik privremenih mjera kako bi se ograničio svaki daljnji porast cijene melamina koji bi ozbiljno utjecao na sveukupno poslovanje korisnikâ.

               (66)

               Neki korisnici tvrde da je 2010. nastala nestašica melamina na tržištu i da proizvođači iz Unije nisu mogli zadovoljiti potražnju na tržištu Unije, te da je uvođenje privremenih mjera pojačalo tu nestašicu.

               (67)

               Analiza raspoloživih podataka pokazala je da je na tržištu melamina zaista postojalo određeno razdoblje nestašice, ali ga nisu uzrokovale privremene pristojbe, već razvoj svjetskog tržišta.

               (68)

               Neki korisnici tvrde da proizvođači iz EU-a nisu uspjeli dobavljati količine melamina potrebne za održavanje proizvodnje.

               (69)

               Analiza raspoloživih podataka pokazala je da je do nestašice došlo jedino na „tržištu trenutačnih isporuka”, ali da su ugovorom dogovorene količine bile osigurane.

               (70)

               Nadalje, dodatni proizvodni kapacitet na internetu su objavili proizvođači iz EU-a i proizvođači iz trećih zemalja, čime su osigurali stabilnu opskrbu melaminom korisnika u Uniji.

               (71)

               Jedan korisnik tvrdio je da je obustavio izgradnju novog proizvodnog pogona jer je shvatio da uz razinu uvedenih privremenih mjera više neće biti konkurentan na svojim glavnim izvoznim tržištima.

               (72)

               Neki su korisnici tvrdili da, potvrde li se privremene mjere, proizvodi na kraju proizvodnog lanca u Uniji više neće biti konkurentni u usporedbi s uvozom istih proizvoda na kraju proizvodnog lanca iz NRK-a. Stoga će ti korisnici ili zatvoriti svoja proizvodna postrojenja ili ih premjestiti izvan Unije.

               (73)

               Jedna skupina korisnika tvrdila je da sektor proizvođača drvenih ploča sam po sebi stvara tisuće radnih mjesta, što je mnogo veći broj u usporedbi s europskim proizvođačima melamina. Stoga uvođenje konačnih mjera ne bi bilo u interesu Unije.

               (74)

               Gore navedene stranke nisu dostavile uvjerljive dokaze koji bi poduprli njihove tvrdnje. Stoga se uvodne izjave 116. do 121. Privremene uredbe potvrđuju.

         3.4.
         Zaključak o interesu Unije

               (75)

               Na temelju gore navedenog, zaključeno je da ne postoje utemeljeni razlozi protiv uvođenja konačnih antidampinških pristojba na uvoz melamina podrijetlom iz NRK-a.

               (76)

               Međutim, na temelju gore iznesenog, promjena oblika predloženih mjera bila bi u interesu Unije kako bi se ograničio bilo kakav mogući ozbiljan učinak na sveukupno poslovanje korisnika koje u velikoj mjeri ovisi o opskrbi melaminom.

         4.   Konačne antidampinške mjere

   4.1.
         Razina uklanjanja štete

               (77)

               U nedostatku bilo kakvih potkrijepljenih komentara koji bi izmijenili zaključak u vezi razine uklanjanja štete, potvrđuju se uvodne izjave 123. do 127. Privremene uredbe.

         4.2.
         Konačne mjere

               (78)

               S obzirom na gore navedeno, zaključuje se da se oblik mjera mijenja uvođenjem konačnih mjera u obliku najniže uvozne cijene (NUC) za izvoznike koji surađuju kojima je odobren IT i fiksne pristojbe u iznosu od 415 EUR po toni neto mase proizvoda za sve ostale. Uvoz od izvoznika koji surađuju kojima je odobren IT podlijegao bi NUC-u u iznosu od 1 153 EUR po toni neto mase proizvoda.

               (79)

               Taj je NUC izračunan na temelju uobičajene vrijednosti utvrđene u analognoj zemlji, uvećan na razinu cijene CIF na granici Unije na temelju izvoznih podataka kineskih izvoznika koji surađuju i zatim izražen u EUR po toni neto mase proizvoda.

               (80)

               Kada se uvoz obavlja po cijeni CIF granica Unije koja je jednaka utvrđenoj najnižoj uvoznoj cijeni ili viša, ne plaća se nikakva carina. Ako se uvoz obavlja po nižoj cijeni, plaćala bi se razlika između stvarne cijene i utvrđene najniže uvozne cijene.

               (81)

               Izvoznici koji ne surađuju i oni kojima nije odobren IT podlijegali bi preostaloj pristojbi od 415 EUR po toni neto mase proizvoda (temeljenoj na razlici između neštetne cijene kako je navedeno u 126. uvodnoj izjavi Privremene uredbe i najštetnije transakcije nekog izvoznika koji surađuje tijekom RIP-a) neovisno o uvoznoj cijeni.

               (82)

               Taj oblik mjera omogućio bi europskim proizvođačima da se oporave od učinaka štetnog dampinga i uz to spriječio svaki neopravdani porast u cijeni koji bi mogao imati značajan negativan učinak na poslovanje korisnikâ.

               (83)

               Sve stranke obaviještene su o bitnim činjenicama i razmatranjima na temelju kojih se namjeravalo preporučiti uvođenje konačnih antidampinških pristojba. Nakon te objave također im je dano razdoblje za ulaganje prigovora. Industrija Unije naknadno se usprotivila navodima korisnika u vezi s nestašicom dotičnog proizvoda kao i s razvojem cijena na tržištu Unije nakon RIP-a. U vezi s nestašicom, industrija Unije tvrdila je da je priroda njezine industrije ciklična i da su postojali drugi izvori opskrbe poput Trinidada i Katara. Što se tiče kretanja cijena, tvrdilo se da je porast počeo davno prije uvođenja privremenih mjera. Ipak, ne može se poreći da su cijene nastavile rasti od uvođenja privremenih mjera i da uvoz iz drugih izvora nije značajan. Komentari koje su dostavile druge stranke primjereno su razmotreni, ali nisu promijenili te zaključke.

               (84)

               Stope antidampinške pristojbe za pojedinačno trgovačko društvo navedene u ovoj Uredbi primjenjuju se jedino na uvoz dotičnog proizvoda koji proizvode ta trgovačka društva i posebno navedene pravne osobe. Uvoz dotičnog proizvoda, koji proizvodi neko drugo trgovačko društvo čiji se naziv i adresa posebno ne navode u članku 1., uključujući subjekte povezane s ovima koja se posebno navode, ne mogu imati koristi od navedenih stopa i podliježu stopi pristojbe koja se primjenjuje na „sva ostala trgovačka društva”.

               (85)

               Svi zahtjevi kojima se traži primjena navedenih individualnih stopa antidampinških pristojba (npr. nakon promjene naziva subjekta ili nakon osnivanja novog proizvodnog ili prodajnog subjekta) upućuju se Komisiji (3) sa svim odgovarajućim podacima, posebno o promjenama djelatnosti trgovačkog društva u vezi s proizvodnjom, domaćom i izvoznom prodajom povezanom s, primjerice, takvom promjenom naziva ili takvom promjenom proizvodnog ili prodajnog subjekta. Prema potrebi, ovu će se Uredbu na odgovarajući način izmijeniti tako što će se ažurirati popis trgovačkih društava za koje vrijede individualne stope pristojba.

               (86)

               Kako bi se rizik izbjegavanja mjera sveo na najmanju moguću mjeru, smatra se da su u ovom slučaju potrebne posebne mjere kako bi se osigurala pravilna primjena antidampinških pristojba. Navedene posebne mjere uključuju sljedeće: dostavljanje carinskim tijelima država članica valjanog računa koji mora biti u skladu sa zahtjevima propisanima u Prilogu ovoj Uredbi. Uvoz koji nije popraćen takvim računom podliježe preostaloj antidampinškoj pristojbi koja se primjenjuje na sve ostale izvoznike.

               (87)

               Dođe li do značajnog povećanja obujma izvoza koji ostvaruje trgovačko društvo koje ima koristi od NUC-a nakon uvođenja dotičnih mjera, može se smatrati da takav porast obujma predstavlja primjenu strukture trgovine zbog uvođenja mjera u smislu članka 13. stavka 1. osnovne Uredbe. U takvim okolnostima, i pod uvjetom da su ispunjeni uvjeti, moguće je pokrenuti ispitni postupak za sprečavanje izbjegavanja mjera. Taj ispitni postupak može, između ostalog, ispitivati potrebu za ukidanjem NUC-a i posljedično uvođenje pristojbe.

               (88)

               Dođe li do značajne promjene tržišnih uvjeta nakon uvođenja konačnih mjera, Komisija može, na vlastitu inicijativu, preispitati oblik mjera kako bi procijenila postižu li se njima željeni rezultati u smislu uklanjanja štete i bi li promjena oblika mjera bila opravdana.

         4.3.
         Konačna naplata privremenih antidampinških pristojba

               (89)

               U pogledu visine utvrđenih dampinških marža i s obzirom na razinu štete koja je prouzročena industriji Unije, smatra se potrebnim konačno naplatiti iznose osigurane privremenom antidampinškom pristojbom, uvedenom privremenom Uredbom, u visini iznosa uvedenih konačnih pristojba. Ako su konačne pristojbe niže od privremenih pristojba, oslobađaju se iznosi privremeno osigurani više od konačne stope antidampinških pristojba. Ako su konačne pristojbe više od privremenih pristojba, konačno se naplaćuju samo iznosi osigurani na razini privremenih pristojba,

         DONIJELO JE OVU UREDBU:
   Članak 1.
   1.   Uvodi se konačna antidampinška pristojba na uvoz melamina, trenutačno obuhvaćenog oznakom KN 2933 61 00, podrijetlom iz Narodne Republike Kine.
   2.   Stopa konačne antidampinške pristojbe koja se primjenjuje na proizvod opisan u stavku 1. i koji proizvode dolje navedena trgovačka društva, je sljedeća:

               Trgovačko društvo

               Najniža uvozna cijena (u EUR/tona neto mase proizvoda)

               Pristojba (u EUR/tona neto mase proizvoda)

               Dodatna oznaka TARIC

               Sichuan Jade Elephant Melamine S&T Co. Ltd

               1 153

               —

               A986

               Shandong Liaherd Chemical Industry Co. Ltd

               1 153

               —

               A987

               Henan Junhua Development Company Ltd

               1 153

               —

               A988

               Sva ostala trgovačka društva

               —

               415

               A999

         Za pojedinačno navedene proizvođače, iznos konačne antidampinške pristojbe primjenjive na proizvod opisan u stavku 1. je razlika između najniže uvozne cijene i neto cijene franko granica Unije, prije plaćanja carina, u svim slučajevima gdje je potonja manja od najniže uvozne cijene. Tim pojedinačno navedenim proizvođačima ne naplaćuje se pristojba ako je neto cijena franko-granica Unije, neocarinjeno, jednaka ili viša od odgovarajuće najniže uvozne cijene.
   Primjena najniže uvozne cijene utvrđene za trgovačka društva navedena u ovome stavku uvjetuje se dostavljanjem carinskim tijelima država članica valjanog računa koji mora biti u skladu sa zahtjevima određenima u Prilogu. U slučaju da račun nije dostavljen, primjenjuje se pristojba koja se primjenjuje na sva ostala trgovačka društva.
   3.   Za pojedinačno navedene proizvođače i u slučajevima kada je roba oštećena prije ulaska u slobodni promet pa je, stoga, cijena koja je stvarno plaćena ili se treba platiti raspodijeljena radi utvrđivanja carinske vrijednosti prema članku 145. Uredbe Komisije (EEZ) br. 2454/93 od 2. srpnja 1993. o utvrđivanju odredbi za provedbu Uredbe Vijeća (EEZ) br. 2913/92 o Carinskom zakoniku Zajednice (4), gore određena najniža uvozna cijena smanjuje se za postotak koji odgovara raspodjeli cijene koja je stvarno plaćena ili se treba platiti. Pristojba koju treba platiti tada će biti jednaka razlici između smanjene najniže uvozne cijene i smanjene neto cijene franko granica Unije, prije carinjenja.
   Za sva ostala trgovačka društva i u slučajevima kada je roba oštećena prije ulaska u slobodni promet pa je, stoga, cijena koja je stvarno plaćena ili se treba platiti razdijeljena pri utvrđivanju carinske vrijednosti prema članku 145. Uredbe Komisije (EEZ) br. 2454/93, iznos antidampinške pristojbe, izračunan na temelju gornjeg stavka 2., smanjuje se za postotak koji odgovara raspodjeli cijene koja je stvarno plaćena ili se treba platiti.
   4.   Osim ako je drukčije određeno, primjenjuju se važeće odredbe o carinskim pristojbama.
   Članak 2.
   Konačno se naplaćuju iznosi osigurani privremenom antidampinškom pristojbom prema Uredbi (EU) br. 1035/2010. Oslobađaju se iznosi osigurani iznad konačnih stopa antidampinške pristojbe. Ako su konačne pristojbe više od privremenih pristojba, konačno se naplaćuju samo iznosi osigurani na razini privremenih pristojba.
   Članak 3.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. svibnja 2011.

            Za Vijeće

            Predsjednik

         MARTONYI J.

      (1)  SL L 343, 22.12.2009., str. 51.

      (2)  SL L 298, 16.11.2010., str. 10.

      (3)  European Commission, Directorate-General for Trade, Directorate H, NERV-105, 1049 Bruxelles/Brussel, BELGIUM.

      (4)  SL L 253, 11.10.1993., str. 1.

      PRILOG
      Izjava potpisana od strane službene osobe subjekta koji izdaje račun mora, u sljedećem obliku, biti navedena na važećem računu iz članka 1. stavka 2.:

                  1.

                  Ime i funkcija službene osobe subjekta koja izdaje račun.

                  2.

                  Sljedeća izjava:
                  „Ja, niže potpisani, potvrđujem da je (obujam) melamina prodanog za izvoz u Europsku uniju i navedenog na ovom računu, proizvelo društvo (naziv društva i sjedište) (dodatna oznaka TARIC) u Narodnoj Republici Kini. Izjavljujem da su podaci u ovom računu potpuni i ispravni.
                  Datum i potpis”


title: Provedbena uredba Komisije (EU) br. 1208/2014 оd 11. studenoga 2014. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               12.11.2014

               HR

               Službeni list Europske unije

               L 327/1

         PROVEDBENA UREDBA KOMISIJE (EU) br. 1208/2014
   оd 11. studenoga 2014.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. studenoga 2014.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  AL

                  78,9

                  MA

                  58,0

                  MK

                  67,1

                  ZZ

                  68,0

                  0707 00 05

                  AL

                  79,4

                  JO

                  194,1

                  MK

                  74,3

                  TR

                  123,4

                  ZZ

                  117,8

                  0709 93 10

                  AL

                  72,2

                  MA

                  63,5

                  TR

                  124,5

                  ZZ

                  86,7

                  0805 20 10

                  MA

                  97,1

                  TR

                  74,4

                  ZZ

                  85,8

                  0805 20 30, 0805 20 50, 0805 20 70, 0805 20 90

                  MK

                  74,3

                  TR

                  74,0

                  ZZ

                  74,2

                  0805 50 10

                  AR

                  78,7

                  TR

                  88,4

                  ZZ

                  83,6

                  0806 10 10

                  BR

                  284,6

                  LB

                  302,8

                  PE

                  255,7

                  TR

                  144,6

                  US

                  312,5

                  ZZ

                  260,0

                  0808 10 80

                  AR

                  153,3

                  BA

                  46,1

                  BR

                  53,5

                  CA

                  136,0

                  CL

                  88,2

                  NZ

                  147,4

                  US

                  101,6

                  ZA

                  129,1

                  ZZ

                  106,9

                  0808 30 90

                  CN

                  85,3

                  ZZ

                  85,3

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 969/2013 оd 2. listopada 2013. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Pasta di Gragnano (ZOZP))

text:
               11.10.2013

               HR

               Službeni list Europske unije

               L 270/1

         PROVEDBENA UREDBA KOMISIJE (EU) br. 969/2013
   оd 2. listopada 2013.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Pasta di Gragnano (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Italije za registraciju naziva „Pasta di Gragnano” objavljen je u Službenom listu Europske unije
                   (2).

               (2)

               Kako Komisija nije primila ni jedan prigovor u smislu članka 51. Uredbe (EU) br. 1151/2012, naziv „Pasta di Gragnano” potrebno je upisati u registar,

         DONIJELA JE OVU UREDBU:
   Članak 1.
   Naziv naveden u Prilogu ovoj Uredbi ovime se upisuje u registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. listopada 2013.

            Za Komisiju, u ime predsjednika,
         Dacian CIOLOȘ

            Član Komisije

      (1)  SL L 343, 14.12.2012., str. 1.

      (2)  SL C 77, 15.3.2013., str. 25.

      PRILOG
      Poljoprivredni i prehrambeni proizvodi navedeni u Prilogu I. točki I. Uredbe (EU) br. 1151/2012:

         Razred 2.7. –   Tjestenine

      ITALIJA
      Pasta di Gragnano (ZOZP)


title: Provedbena uredba Vijeća (EU) br. 567/2012 od 26. lipnja 2012. o izmjeni provedbene Uredbe (EU) br. 917/2011 o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih pločica podrijetlom iz Narodne Republike Kine, dodavanjem trgovačkog društva na popis proizvođača iz Narodne Republike Kine navedenih u Prilogu I.

text:
               11/Sv. 118

               HR

               Službeni list Europske unije

               232

         32012R0567

               L 169/11

               SLUŽBENI LIST EUROPSKE UNIJE

         PROVEDBENA UREDBA VIJEĆA (EU) br. 567/2012
   od 26. lipnja 2012.
   o izmjeni provedbene Uredbe (EU) br. 917/2011 o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih pločica podrijetlom iz Narodne Republike Kine, dodavanjem trgovačkog društva na popis proizvođača iz Narodne Republike Kine navedenih u Prilogu I.
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. prosinca 2009. o zaštiti od dampinškog uvoza iz zemalja koje nisu članice Europske zajednice (1) („osnovna Uredba”), a posebno članak 9.,
   uzimajući u obzir provedbenu Uredbu Vijeća (EU) br. 917/2011 od 12. studenoga 2011. o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih pločica podrijetlom iz Narodne Republike Kine (2) („provedbena Uredba (EU) br. 917/2011”), a posebno njezin članak 3.,
   uzimajući u obzir prijedlog koji je podnijela Europska komisija („Komisija”) nakon savjetovanja sa Savjetodavnim odborom,
   budući da:
   A.   PRETHODNI POSTUPAK

               (1)

               Vijeće je provedbenom Uredbom (EU) br. 917/2011 uvelo konačnu antidampinšku pristojbu na uvoz u Uniju keramičkih pločica podrijetlom iz Narodne Republike Kine („Kina”). S obzirom na veliki broj proizvođača izvoznika iz Kine koji su surađivali u ispitnom postupku koji je doveo do uvođenja antidampinške pristojbe („početni ispitni postupak”), odabran je uzorak kineskih proizvođača izvoznika i uvedene su stope individualne pristojbe u rasponu od 26,3 % do 36,5 % za trgovačka društva uključena u uzorak, dok je ostalim trgovačkim društvima koja su surađivala, a nisu uključena u uzorak dodijeljena stopa pristojbe od 30,6 %. Stopa pristojbe od 69,7 % uvedena je za sva ostala kineska trgovačka društva.

               (2)

               Članak 3. provedbene Uredbe (EU) br. 917/2011 određuje da kada svaki novi proizvođač izvoznik iz Kine dostavi dostatne dokaze Komisiji da:

                           —

                           nije uvozio u Uniju proizvode opisane u članku 1. stavku 1. te Uredbe tijekom razdoblja ispitnog postupka (od 1. travnja 2009. do 31. ožujka 2010.) („razdoblje ispitnog postupka”) (prvi kriterij),

                           —

                           nije povezan s bilo kojim izvoznicima ili proizvođačima u Kini koji podliježu antidampinškim mjerama uvedenima navedenom Uredbom (drugi kriterij), i

                           —

                           je stvarno u Uniju izvozio dotične proizvode nakon razdoblja ispitnog postupka na kojem se temelje mjere ili je sklopio neopozivu ugovornu obvezu izvoza znatne količine u Uniju (treći kriterij),

                     tada se članak 1. stavak 2. te Uredbe može izmijeniti dodjeljivanjem novom proizvođaču izvozniku stope pristojbe koja se primjenjuje na trgovačka društva koja surađuju, a koja nisu uključena u uzorak, tj. 30,6 %.

         B.   ZAHTJEV NOVOG PROIZVOĐAČA IZVOZNIKA

               (3)

               Kinesko trgovačko društvo („podnositelj zahtjeva”) zatražilo je dodjelu jednakog tretmana kao za trgovačka društva koja su surađivala u početnom ispitnom postupku, a koja nisu uključena u uzorak („tretman novog proizvođača izvoznika”).

               (4)

               Izvršeno je ispitivanje kako bi se utvrdilo zadovoljava li podnositelj zahtjeva kriterije za odobravanje primjene tretmana novog proizvođača izvoznika kako je određeno člankom 3. provedbene Uredbe (EU) br. 917/2011.

               (5)

               Upitnik je poslan podnositelju zahtjeva od kojeg se tražilo da dostavi dokaze kojima dokazuje ispunjavanje tri gore navedena kriterija.

               (6)

               Dokazi koje je dostavio kineski proizvođač izvoznik smatraju se dostatnima i pokazuju da on ispunjava kriterije određene u članku 3. provedbene Uredbe (EU) br. 917/2011. Ovom se proizvođaču izvozniku, stoga, može odobriti stopa pristojbe koja se primjenjuje na trgovačka društva koja su surađivala, a nisu uključena u uzorak (tj. 30,6 %) te se njegov naziv može dodati na popis proizvođačâ izvoznikâ u Prilogu I. provedbenoj Uredbi (EU) br. 917/2011.

               (7)

               Podnositelj zahtjeva i industrija Unije obaviješteni su o nalazima ispitivanja te su imali priliku dostaviti svoje komentare.

               (8)

               Svi argumenti i podnesci zainteresiranih stranaka analizirani su i valjano uzeti u obzir ako su bili utemeljeni,

         DONIJELO JE OVU UREDBU:
   Članak 1.
   Sljedeće trgovačko društvo dodaje se popisu proizvođača iz Narodne Republike Kine koji su navedeni u Prilogu I. provedbenoj Uredbi (EZ) br. 917/2011:

                  „Naziv

                  Dodatna oznaka TARIC

                  Onna Ceramic Industries (China) Co. Ltd

                  B293”

   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 26. lipnja 2012.

            Za Vijeće

            Predsjednik

         N. WAMMEN

      (1)  SL L 343, 22.12.2009., str. 51.

      (2)  SL L 238, 15.9.2011., str. 1.


title: Provedbena uredba Komisije (EU) 2016/1832 оd 17. listopada 2016. o izmjeni obrazaca certifikata za uvoz u Uniju mesnih pripravaka, mesnih proizvoda i obrađenih želudaca, mjehura i crijeva te svježeg mesa domaćih kopitara, utvrđenih odlukama 2000/572/EZ i 2007/777/EZ i Uredbom (EU) br. 206/2010, s obzirom na zahtjeve o javnom zdravlju u pogledu rezidua (Tekst značajan za EGP)

text:
               18.10.2016

               HR

               Službeni list Europske unije

               L 280/13

         PROVEDBENA UREDBA KOMISIJE (EU) 2016/1832
   оd 17. listopada 2016.
   o izmjeni obrazaca certifikata za uvoz u Uniju mesnih pripravaka, mesnih proizvoda i obrađenih želudaca, mjehura i crijeva te svježeg mesa domaćih kopitara, utvrđenih odlukama 2000/572/EZ i 2007/777/EZ i Uredbom (EU) br. 206/2010, s obzirom na zahtjeve o javnom zdravlju u pogledu rezidua
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno njezin članak 9. stavak 2. točku (b) i članak 9. stavak 4.,
   uzimajući u obzir Uredbu (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (2), a posebno njezin članak 7. stavak 2. točku (a),
   budući da:

               (1)

               Odlukom Komisije 2000/572/EZ (3) utvrđuju se uvjeti zdravlja životinja i javnog zdravlja te veterinarskog certificiranja za uvoz u Uniju pošiljaka određenih mesnih pripravaka iz trećih zemalja. Njome se predviđa da takve pošiljke moraju imati certifikat o zdravlju životinja i javnom zdravlju u skladu s obrascem iz Priloga II. toj odluci („zdravstveni certifikat za mesne pripravke”).

               (2)

               Odlukom Komisije 2007/777/EZ (4) utvrđuju se uvjeti zdravlja životinja i javnog zdravlja za uvoz u Uniju pošiljaka mesnih proizvoda i obrađenih želudaca, mjehura i crijeva. Njome se predviđa da se u Uniju smiju uvoziti samo pošiljke koje ispunjavaju zahtjeve iz obrasca certifikata o zdravlju životinja i javnom zdravlju iz Priloga III. toj odluci („zdravstveni certifikat za mesne proizvode i obrađene proizvode”) i koje su popraćene takvim certifikatom.

               (3)

               Uredbom Komisije (EU) br. 206/2010 (5) utvrđuju se zahtjevi veterinarskog certificiranja za uvoz u Uniju pošiljaka svježeg mesa kopitara namijenjenog prehrani ljudi. Njome se predviđa da se takve pošiljke smiju uvoziti samo ako su popraćene veterinarskim certifikatom sastavljenim u skladu s obrascem veterinarskog certifikata „EQU” za svježe meso, isključujući mljeveno meso, domaćih kopitara (Equus caballus, Equus asinus i njihovih križanaca) iz dijela 2. Priloga II. („obrazac EQU”).

               (4)

               Direktivom Vijeća 96/22/EZ (6) zabranjuje se, među ostalim, uvoz iz trećih zemalja mesa ili proizvoda namijenjenih prehrani ljudi i dobivenih od životinja na kojima su primjenjivane određene tvari, uključujući beta-agoniste. Tom se direktivom dopušta uvoz rasplodnih životinja i rasplodnih životinja koje su na kraju reproduktivnog života i mesa takvih životinja iz trećih zemalja ako se daju jamstva koja su najmanje istovjetna jamstvima propisanima u toj direktivi, koja su bila određena za potrebe primjene poglavlja V. Direktive Vijeća 96/23/EZ (7) s opisom mjera koje treba poduzeti u slučaju kršenja.

               (5)

               Direktivom 96/23/EZ utvrđuju se mjere za praćenje prisutnosti određenih tvari i skupina rezidua u živim životinjama i proizvodima životinjskog podrijetla. Njome se predviđa da se uvoz životinja za klanje i proizvoda životinjskog podrijetla namijenjenih prehrani ljudi može odobriti samo za one treće zemlje čiji je plan praćenja odobrila Komisija.

               (6)

               Domaći kopitari obično se ne uzgajaju isključivo za proizvodnju mesa te ih se šalje na klanje tek na kraju njihova proizvodnog života. Životinje iz porodice kopitara u Uniji se smatraju životinjama koje se upotrebljavaju za proizvodnju hrane, osim ako su nepovratno isključene iz klanja za prehranu ljudi u skladu s Direktivom 2001/82/EZ Europskog parlamenta i Vijeća (8).

               (7)

               Nakon revizija na terenu u određenim trećim zemljama u kojima su otkrivene nepravilnosti te kako bi se osigurala usklađenost s odredbama Direktive 96/22/EZ, potrebno je ojačati jamstva za uvoz svježeg mesa kopitara namijenjenog prehrani ljudi, mesnih pripravaka te mesnih proizvoda i obrađenih želudaca, mjehura i crijeva proizvedenih od njih u pogledu praćenja tvari i skupina rezidua i tvari iz Priloga I. Direktivi 96/23/EZ.

               (8)

               Stoga bi zdravstveni certifikat za mesne pripravke, zdravstveni certifikat za mesne proizvode i obrađene proizvode i certifikat EQU trebalo izmijeniti tako da se njima daju potrebna jamstva da su proizvodi koji su njima obuhvaćeni, kada su proizvedeni od mesa domaćih kopitara ili ga sadržavaju, proizvedeni od mesa koje ispunjava zahtjeve utvrđene za uvoz svježeg mesa domaćih kopitara.

               (9)

               Odluke 2000/572/EZ i 2007/777/EZ te Uredbu (EU) br. 206/2010 trebalo bi stoga na odgovarajući način izmijeniti.

               (10)

               Kako bi se izbjegli poremećaji u trgovini, uvoz u Uniju pošiljaka proizvoda popraćenih zdravstvenim certifikatom za mesne pripravke, zdravstvenim certifikatom za mesne proizvode i obrađene proizvode i certifikatom EQU, koji su izdani u skladu s odlukama 2000/572/EZ i 2007/777/EZ i Uredbom (EU) br. 206/2010 prije izmjena uvedenih ovom uredbom, trebalo bi nastaviti odobravati tijekom prijelaznog razdoblja.

               (11)

               Mjere predviđene ovom uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Izmjena Odluke 2000/572/EZ
   Prilog II. Odluci 2000/572/EZ mijenja se u skladu s Prilogom I. ovoj uredbi.
   Članak 2.
   Izmjena Odluke 2007/777/EZ
   Prilog III. Odluci 2007/777/EZ mijenja se u skladu s Prilogom II. ovoj uredbi.
   Članak 3.
   Izmjena Uredbe (EU) br. 206/2010
   Dio 2. Priloga II. Uredbi (EU) br. 206/2010 mijenja se u skladu s Prilogom III. ovoj uredbi.
   Članak 4.
   Prijelazne odredbe
   1.   Tijekom prijelaznog razdoblja do 31. ožujka 2017. pošiljke mesnih pripravaka popraćene zdravstvenim certifikatom za mesne pripravke izdanim u skladu s obrascem navedenim u Prilogu II. Odluci 2000/572/EZ prije izmjena uvedenih ovom uredbom nastavljaju se odobravati za uvoz u Uniju, uz uvjet da je certifikat izdan najkasnije 28. veljače 2017.
   2.   Tijekom prijelaznog razdoblja do 31. ožujka 2017. pošiljke mesnih proizvoda i obrađenih želudaca, mjehura i crijeva popraćene zdravstvenim certifikatom za mesne proizvode i obrađene proizvode izdanim u skladu s obrascem navedenim u Prilogu III. Odluci 2007/777/EZ prije izmjena uvedenih ovom uredbom nastavljaju se odobravati za uvoz u Uniju, uz uvjet da je certifikat izdan najkasnije 28. veljače 2017.
   3.   Tijekom prijelaznog razdoblja do 31. ožujka 2017. pošiljke svježeg mesa kopitara namijenjenog prehrani ljudi popraćene certifikatom EQU izdanim u skladu s obrascem iz dijela 2. Priloga II. Uredbi (EU) br. 206/2010 prije izmjena uvedenih ovom uredbom nastavljaju se odobravati za uvoz u Uniju, uz uvjet da je certifikat izdan najkasnije 28. veljače 2017.
   Članak 5.
   Stupanje na snagu
   Ova uredba stupa na snagu dvadesetog dana od dana objave u Službenom listu Europske unije.

      Ova je uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. listopada 2016.

            Za Komisiju

            Predsjednik

         Jean-Claude JUNCKER

      (1)  SL L 18, 23.1.2003., str. 11.

      (2)  SL L 139, 30.4.2004., str. 55.

      (3)  Odluka Komisije 2000/572/EZ od 8. rujna 2000. o utvrđivanju uvjeta zdravlja životinja i javnog zdravlja te veterinarskog certificiranja za uvoz mesnih prerađevina u Zajednicu iz trećih zemalja (SL L 240, 23.9.2000., str. 19.).

      (4)  Odluka Komisije 2007/777/EZ od 29. studenoga 2007. o utvrđivanju uvjeta za zdravlje životinja i javno zdravlje te obrazaca certifikata za uvoz iz trećih zemalja određenih mesnih proizvoda i obrađenih želudaca, mjehura i crijeva za prehranu ljudi i o stavljanju izvan snage Odluke 2005/432/EZ (SL L 312, 30.11.2007., str. 49.).

      (5)  Uredba Komisije (EU) br. 206/2010 od 12. ožujka 2010. o utvrđivanju popisa trećih zemalja, državnih područja ili njihovih dijelova odobrenih za unos u Europsku uniju određenih životinja i svježeg mesa te zahtjeva veterinarskog certificiranja (SL L 73, 20.3.2010., str. 1.).

      (6)  Direktiva Vijeća 96/22/EZ od 29. travnja 1996. o zabrani primjene određenih tvari hormonskog ili tireostatskog učinka i beta-agonista na farmskim životinjama i o stavljanju izvan snage direktiva 81/602/EEZ, 88/146/EEZ i 88/299/EEZ (SL L 125, 23.5.1996., str. 3.).

      (7)  Direktiva Vijeća 96/23/EZ od 29. travnja 1996. o mjerama za praćenje određenih tvari i njihovih rezidua u živim životinjama i proizvodima životinjskog podrijetla i o stavljanju izvan snage direktiva 85/358/EEZ i 86/469/EEZ i odluka 89/187/EEZ i 91/664/EEZ (SL L 125, 23.5.1996., str. 10.).

      (8)  Direktiva 2001/82/EZ Europskog parlamenta i Vijeća od 6. studenoga 2001. o zakoniku Zajednice o veterinarsko-medicinskim proizvodima (SL L 311, 28.11.2001., str. 1.).

      PRILOG I.
      U Prilogu II. Odluci 2000/572/EZ u obrascu certifikata o zdravlju životinja i javnom zdravlju za mesne pripravke namijenjene otpremi u Europsku uniju iz trećih zemalja, sljedeća točka II.1.10. dodaje se Potvrdi o javnom zdravlju u dijelu II.:

                     „(2) [II.1.10.

                     ako sadržava materijal od domaćih kopitara, svježe meso upotrijebljeno za pripremu mesnih pripravaka:

                                    ili (2)

                                 [dobiveno je od domaćih kopitara koji su neposredno prije klanja bili držani najmanje šest mjeseci ili od rođenja, ako su zaklani u dobi od manje od šest mjeseci, ili od uvoza kao kopitari za proizvodnju hrane iz države članice Europske unije, ako su uvezeni manje od šest mjeseci prije klanja, u trećoj zemlji:

                                             (a)

                                             u kojoj je primjena na domaćim kopitarima:

                                                         i.

                                                         tireostatika, stilbena, derivata stilbena, njihovih soli i estera, estradiola 17β i njegovih esteru srodnih derivata zabranjena;

                                                         ii.

                                                         ostalih tvari koje imaju estrogeni, androgeni ili gestageni učinak i beta-agonista dopuštena samo za:

                                                                     —

                                                                     terapijsku primjenu kako je definirano u članku 1. stavku 2. točki (b) Direktive 96/22/EZ, kada se primjenjuje u skladu s člankom 4. stavkom 2. te direktive, ili

                                                                     —

                                                                     zootehničku primjenu kako je definirano u članku 1. stavku 2. točki (c) Direktive 96/22/EZ, kada se primjenjuje u skladu s člankom 5. te direktive; i

                                             (b)

                                             koja je najmanje tijekom šest mjeseci koji prethode klanju životinja imala plan praćenja skupina rezidua i tvari iz Priloga I. Direktivi 96/23/EZ, koji obuhvaća kopitare rođene u trećoj zemlji i uvezene u treću zemlju i koji je odobren u skladu s člankom 29. stavkom 1. četvrtim podstavkom Direktive 96/23/EZ;]]

                                    i/ili (2)

                                 [uvezeno je iz države članice Europske unije.]]”

      PRILOG II.
      U Prilogu III. Odluci 2007/777/EZ u obrascu certifikata o zdravlju životinja i javnom zdravlju za određene mesne proizvode i obrađene želuce, mjehure i crijeva namijenjene otpremi u Europsku uniju iz trećih zemalja, sljedeća točka II.2.10. dodaje se Potvrdi o javnom zdravlju u dijelu II.:

                     „(2) II.2.10.

                     ako sadržava materijal od domaćih kopitara, svježe meso, želuce, mjehure ili crijeva upotrijebljene u pripremi mesnih proizvoda i/ili obrađenih želuca, mjehura i crijeva

                                 (2) ili

                                 [dobiven je/dobiveni su od domaćih kopitara koji su neposredno prije klanja bili držani najmanje šest mjeseci ili od rođenja, ako su zaklani u dobi od manje od šest mjeseci, ili od uvoza kao kopitari za proizvodnju hrane iz države članice Europske unije, ako su uvezeni manje od šest mjeseci prije klanja, u trećoj zemlji:

                                             (a)

                                             u kojoj je primjena na domaćim kopitarima:

                                                         i.

                                                         tireostatika, stilbena, derivata stilbena, njihovih soli i estera, estradiola 17β i njegovih esteru srodnih derivata zabranjena;

                                                         ii.

                                                         ostalih tvari koje imaju estrogeni, androgeni ili gestageni učinak i beta-agonista dopuštena samo za:

                                                                     —

                                                                     terapijsku primjenu kako je definirano u članku 1. stavku 2. točki (b) Direktive 96/22/EZ, kada se primjenjuje u skladu s člankom 4. stavkom 2. te direktive, ili

                                                                     —

                                                                     zootehničku primjenu kako je definirano u članku 1. stavku 2. točki (c) Direktive 96/22/EZ, kada se primjenjuje u skladu s člankom 5. te direktive; i

                                             (b)

                                             koja je najmanje tijekom šest mjeseci koji prethode klanju životinja imala plan praćenja skupina rezidua i tvari iz Priloga I. Direktivi 96/23/EZ, koji obuhvaća kopitare rođene u trećoj zemlji i uvezene u treću zemlju i koji je odobren u skladu s člankom 29. stavkom 1. četvrtim podstavkom Direktive 96/23/EZ.]

                                 (2) i/ili

                                 [uvezen je/uvezeni su iz države članice Europske unije.]”

      PRILOG III.
      U dijelu 2. Priloga II. Uredbi (EU) br. 206/2010 u obrascu veterinarskog certifikata „EQU” za svježe meso, isključujući mljeveno meso, domaćih kopitara (Equus caballus, Equus asinus i njihovih križanaca), točka II.1.7. Potvrde o javnom zdravlju u dijelu II. zamjenjuje se sljedećim:

                     „II.1.7.

                     meso je dobiveno od domaćih kopitara koji su neposredno prije klanja bili držani najmanje šest mjeseci ili od rođenja, ako su zaklani u dobi od manje od šest mjeseci, ili od uvoza kao kopitari za proizvodnju hrane iz države članice Europske unije, ako su uvezeni manje od šest mjeseci prije klanja, u trećoj zemlji:

                                 (a)

                                 u kojoj je primjena na domaćim kopitarima:

                                             i.

                                             tireostatika, stilbena, derivata stilbena, njihovih soli i estera, estradiola 17β i njegovih esteru srodnih derivata zabranjena;

                                             ii.

                                             ostalih tvari koje imaju estrogeni, androgeni ili gestageni učinak i beta-agonista dopuštena samo za:

                                                         —

                                                         terapijsku primjenu kako je definirano u članku 1. stavku 2. točki (b) Direktive 96/22/EZ, kada se primjenjuje u skladu s člankom 4. stavkom 2. te direktive, ili

                                                         —

                                                         zootehničku primjenu kako je definirano u članku 1. stavku 2. točki (c) Direktive 96/22/EZ, kada se primjenjuje u skladu s člankom 5. te direktive; i

                                 (b)

                                 koja je najmanje tijekom šest mjeseci koji prethode klanju životinja imala plan praćenja skupina rezidua i tvari iz Priloga I. Direktivi 96/23/EZ, koji obuhvaća kopitare rođene u trećoj zemlji i uvezene u treću zemlju i koji je odobren u skladu s člankom 29. stavkom 1. četvrtim podstavkom Direktive 96/23/EZ;”


title: Provedbena uredba Komisije (EU) 2016/104 оd 27. siječnja 2016. o odobrenju pripravka Saccharomyces cerevisiae MUCL 39885 kao dodatka hrani za manje zastupljene vrste preživača za tov i proizvodnju mlijeka (nositelj odobrenja Prosol SpA) (Tekst značajan za EGP)

text:
               28.1.2016

               HR

               Službeni list Europske unije

               L 21/71

         PROVEDBENA UREDBA KOMISIJE (EU) 2016/104
   оd 27. siječnja 2016.
   o odobrenju pripravka Saccharomyces cerevisiae MUCL 39885 kao dodatka hrani za manje zastupljene vrste preživača za tov i proizvodnju mlijeka (nositelj odobrenja Prosol SpA)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje tog odobrenja.

               (2)

               U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka Saccharomyces cerevisiae MUCL 39885. Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

               (3)

               Zahtjev se odnosi na odobrenje pripravka Saccharomyces cerevisiae MUCL 39885 kao dodatka hrani za manje zastupljene vrste preživača za tov i proizvodnju mlijeka i njegovo razvrstavanje u kategoriju dodataka „zootehnički dodaci”.

               (4)

               Taj je dodatak već odobren za uporabu za prasad Provedbenom uredbom Komisiji (EU) br. 170/2011 (2), za mliječne krave i konje Provedbenom uredbom Komisiji (EU) br. 1119/2010 (3), za krmače Provedbenom uredbom Komisiji (EZ) br. 896/2009 (4) te za goveda za tov Provedbenom uredbom Komisiji (EU) br. 1059/2013 (5).

               (5)

               Europska agencija za sigurnost hrane (dalje u tekstu: „Agencija”) u svojem je mišljenju od 9. srpnja 2015. (6) zaključila da se smatra da u predloženim uvjetima uporabe pripravak Saccharomyces cerevisiae MUCL 39885 nema negativan učinak na zdravlje životinja, zdravlje ljudi ili na okoliš. Agencija smatra da se zaključci o učinkovitosti izneseni u prethodnim mišljenjima za najviše zastupljene vrste za tov i proizvodnju mlijeka mogu primijeniti i na manje zastupljene vrste preživača za tov i proizvodnju mlijeka. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

               (6)

               Ocjenom pripravka Saccharomyces cerevisiae MUCL 39885 utvrdilo se da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je navedeno u Prilogu ovoj Uredbi.

               (7)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Pripravak naveden u Prilogu, koji pripada kategoriji dodataka „zootehnički dodaci” i funkcionalnoj skupini „stabilizatori crijevne flore”, odobrava se kao dodatak hrani za životinje pod uvjetima utvrđenima u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. siječnja 2016.

            Za Komisiju

            Predsjednik

         Jean-Claude JUNCKER

      (1)  SL L 268, 18.10.2003., str. 29.

      (2)  Uredba Komisije (EU) br. 170/2011 od 23. veljače 2011. o odobrenju Saccharomyces cerevisiae MUCL 39885 kao dodatka hrani za životinje za prasad (odbijenu) i o izmjeni Uredbe (EZ) br. 1200/2005 (nositelj odobrenja Prosol SpA) (SL L 49, 24.2.2011., str. 8.).

      (3)  Uredba Komisije (EU) br. 1119/2010 od 2. prosinca 2010. o odobrenju Saccharomyces cerevisiae MUCL 39885 kao dodatka hrani za životinje za mliječne krave i konje i o izmjeni Uredbe (EZ) br. 1520/2007 (nositelj odobrenja Prosol SpA) (SL L 317, 3.12.2010., str. 9.).

      (4)  Uredba Komisije (EZ) br. 896/2009 od 25. rujna 2009. o odobrenju novog korištenja Saccharomyces cerevisiae MUCL 39885 kao dodatka hrani za krmače (nositelj odobrenja Prosol SpA) (SL L 256, 29.9.2009., str. 6.).

      (5)  Provedbena uredba Komisije (EU) br. 1059/2013 оd 29. listopada 2013. o odobrenju pripravka Saccharomyces cerevisiae MUCL 39885 kao dodatka hrani za goveda za tov i o izmjeni Uredbe (EZ) br. 492/2006 (nositelj odobrenja Prosol SpA) (SL L 289, 31.10.2013., str. 30.).

      (6)  EFSA Journal (2015.); 13(7):4199.

      PRILOG

                  Identifikacijski broj dodatka hrani za životinje

                  Naziv nositelja odobrenja

                  Dodatak hrani za životinje

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja dopuštena količina

                  Najveća dopuštena količina

                  Ostale odredbe

                  Datum isteka valjanosti odobrenja

                  CFU/kg potpune krmne smjese s udjelom vlage od 12 %

                     Kategorija zootehničkih dodataka hrani za životinje. Funkcionalna skupina: stabilizatori crijevne flore

                  4b1710

                  Prosol S.p.A

                     Saccharomyces cerevisiae MUCL 39885

                     Sastav dodatka hrani za životinje

                  Pripravak Saccharomyces cerevisiae MUCL 39885 koji sadržava najmanje:
                  1 × 1010 CFU/g dodatka
                  Kruti oblik

                     Karakteristike aktivne tvari

                  Žive stanice Saccharomyces cerevisiae MUCL 39885

                     Analitička metoda
                      (1)

                  Određivanje brojnosti: metoda izlijevanja podloge uz uporabu agara s ekstraktom kvasca kloramfenikola (EN 15789:2009)
                  Identifikacija: metoda lančane reakcije polimerazom (PCR)

                  Manje zastupljeni preživači za tov

                  —

                  4 × 109

                  —

                              1.

                              U uputama za uporabu dodatka hrani za životinje i premiksa potrebno je navesti uvjete skladištenja i stabilnost pri peletiranju.

                              2.

                              Radi sigurnosti pri rukovanju treba upotrebljavati zaštitne naočale i rukavice.

                  17. veljače 2026.

                  Manje zastupljeni preživači za proizvodnju mlijeka

                  2 × 109

         (1)  Podaci o analitičkim metodama dostupni su na sljedećoj adresi referentnog laboratorija Europske unije za dodatke hrani za životinje: https://ec.europa.eu/jrc/en/eurl/feed-additives/evaluation-reports.


title: Provedbena uredba Komisije (EU) 2015/272 оd 19. veljače 2015. o izmjeni Provedbene uredbe (EU) br. 612/2013 o vođenju registra gospodarskih subjekata i trošarinskih skladišta, vezanih statistika i izvješćivanja u skladu s Uredbom Vijeća (EU) br. 389/2012 o administrativnoj suradnji u području trošarina

text:
               20.2.2015

               HR

               Službeni list Europske unije

               L 47/10

         PROVEDBENA UREDBA KOMISIJE (EU) 2015/272
   оd 19. veljače 2015.
   o izmjeni Provedbene uredbe (EU) br. 612/2013 o vođenju registra gospodarskih subjekata i trošarinskih skladišta, vezanih statistika i izvješćivanja u skladu s Uredbom Vijeća (EU) br. 389/2012 o administrativnoj suradnji u području trošarina
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 389/2012 od 2. svibnja 2012. o administrativnoj suradnji u području trošarina i stavljanju izvan snage Uredbe (EZ) br. 2073/2004 (1), a posebno njezin članak 22.,
   budući da:

               (1)

               Registrirane primatelje ili ovlaštene držatelje trošarinskih skladišta treba spriječiti da lažno tvrde da su dobili odobrenje za kretanje trošarinske robe do mjesta direktne isporuke u sustavu odgode plaćanja trošarine u skladu s člankom 17. stavkom 2. Direktive Vijeća 2008/118/EZ (2).

               (2)

               Stoga registriranim pošiljateljima i ovlaštenim držateljima trošarinskih skladišta treba omogućiti da u središnjem upisniku iz članka 19. stavka 4. Uredbe (EU) br. 389/2012 provjere jesu li registrirani primatelji ili ovlašteni držatelji trošarinskih skladišta dobili to odobrenje.

               (3)

               Provedbenu uredbu Komisije (EU) br. 612/2013 (3) treba stoga na odgovarajući način izmijeniti.

               (4)

               Potrebno je osigurati dovoljno vremena kako bi Komisija mogla provesti promjene u upisniku gospodarskih subjekata i trošarinskih skladišta iz članka 19. stavka 1. Uredbe (EU) br. 389/2012.

               (5)

               Mjere predviđene u ovoj Uredbi u skladu su s mišljenjem Odbora za trošarine,

         DONIJELA JE OVU UREDBU:
   Članak 1.
   U članak 6. stavak 3. točku (a) Provedbene uredbe (EU) br. 612/2013 dodaje se sljedeća podtočka iv.:

                  „iv.

                  informacije o oznaci uloge gospodarskog subjekta iz kojih se vidi je li registrirani primatelj ili ovlašteni držatelj trošarinskog skladišta dobio odobrenje za kretanje trošarinske robe do mjesta direktne isporuke u skladu s člankom 17. stavkom 2. Direktive 2008/118/EZ (podatkovni skup 2.3. iz tablice 2. u Prilogu I.).”

   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. ožujka 2015.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. veljače 2015.

            Za Komisiju

            Predsjednik

         Jean-Claude JUNCKER

      (1)  SL L 121, 8.5.2012., str. 1.

      (2)  Direktiva Vijeća 2008/118/EZ od 16. prosinca 2008. o općim aranžmanima za trošarine i o stavljanju izvan snage Direktive 92/12/EEZ (SL L 9, 14.1.2009., str. 12.).

      (3)  Provedbena uredba Komisije (EU) br. 612/2013 od 25. lipnja 2013. o vođenju registra gospodarskih subjekata i trošarinskih skladišta, vezanih statistika i izvješćivanja u skladu s Uredbom Vijeća (EU) br. 389/2012 o administrativnoj suradnji u području trošarina (SL L 173, 26.6.2013., str. 9.).